recursal/SuperWikiNEXT-32B huggingface dataset:
โลโก้สมาคมผู้ฝึกสอนวอลเลย์บอลอเมริกัน
**สมาคมผู้ฝึกสอนวอลเลย์บอลอเมริกัน** (อังกฤษ: American Volleyball Coaches Association; อักษรย่อ: AVCA) เป็นองค์กรที่มีสมาชิกมากกว่า 9,000 ราย ซึ่งรวมตัวกันในฐานะองค์กรการศึกษาเอกชนที่ไม่แสวงหาผลกำไรเมื่อ ค.ศ. 1981 ในฐานะสมาคมผู้ฝึกสอนวอลเลย์บอลวิทยาลัย ซึ่งปัจจุบันมีสำนักงานใหญ่ในเลกซิงตัน รัฐเคนทักกี

สมาชิกดั้งเดิมของสมาคมผู้ฝึกสอนวอลเลย์บอลอเมริกันเป็นผู้ฝึกสอนระหว่างวิทยาลัยที่รวมตัวกันเพื่อก่อตั้งองค์กรฝึกสอนนี้โดยเฉพาะ ซึ่งใน ค.ศ. 1986 ระหว่างการประชุมใหญ่ที่ซานฟรานซิสโก ทางสมาชิกได้ตระหนักถึงการเติบโตและพัฒนาของไฮสกูลรวมถึงชุมชนสโมสร จากนั้น จึงเปลี่ยนชื่อสมาคมเพื่อสะท้อนถึงเขตเลือกตั้งที่เพิ่มขึ้นเหล่านี้ โดยสมาคมผู้ฝึกสอนวอลเลย์บอลวิทยาลัยเดิมได้เปลี่ยนชื่อเป็นสมาคมผู้ฝึกสอนวอลเลย์บอลอเมริกันด้วยความตั้งใจที่จะตอบสนองและให้บริการผู้ฝึกสอนวอลเลย์บอลทุกคน

องค์กรยังสร้างการสำรวจความคิดเห็นระดับชาติประจำสัปดาห์สำหรับวอลเลย์บอลวิทยาลัยแบบเดียวกับที่แอสโซซิเอเต็ดเพรสทำการสำรวจความคิดเห็นสำหรับอเมริกันฟุตบอลระดับมหาวิทยาลัย ดิวิชัน I โบวล์ซับดิวิชัน ของเอ็นซีเอเอ

แหล่งข้อมูลอื่น
---------------

* เว็บไซต์ทางการ
* สมาคมผู้ฝึกสอนวอลเลย์บอลอเมริกัน ที่เฟซบุ๊ก
* สมาคมผู้ฝึกสอนวอลเลย์บอลอเมริกัน ที่ทวิตเตอร์
* สมาคมผู้ฝึกสอนวอลเลย์บอลอเมริกัน ที่อินสตาแกรม
* สมาคมผู้ฝึกสอนวอลเลย์บอลอเมริกัน ที่ยูทูบ

สถานีย่อย:* icon วอลเลย์บอล
ประติมากรรมในหมู่สหัสรพาหุมนเทียร
**นาคทา** (อักษรโรมัน: Nagda) เป็นหมู่บ้านในอำเภออุทัยปุระ รัฐราชสถาน ประเทศอินเดีย ในสมัยโบราณ นาคทาเป็นราชธานีและเมืองสำคัญของรัฐเมวาร์ ปัจจุบันเป็นที่รู้จักจากซากของหมู่สหัสรพาหุมนเทียร

นาคทาน่าจะสถาปนานครขึ้นโดยกษัตริย์นาคาทิตยะ (King Nagaditya) แห่งราชวงศ์คุหิล (Guhil dynasty) ในศตวรรษที่เจ็ด และในเวลานั้น เมืองเป็นที่รู้จักในชื่อ *นาคหฺรท* (Nagahrada) ซึ่งแปลว่า "ทะเลสาบแห่งนาค" ต่อมานาคทากลายมาเป็รราชธานีของรัฐเมวาร์ เรื่อยมากระทั่งราวปี 948 ซึ่งย้ายราชธานีไปนครอาหัรแทน ก่อนจะกลับมาเป็นราชธานีอีกครั้งในราวปี 1116 ถึงต้นศตวรรษที่ 13 ที่ถูกโจมตีโดยสุลต่านอิลตุตมิช

ประชากรตามสำมะโนปี 2011 ของนาคทา อยู่ที่ 237 คน

อ้างอิง
-------

1. 1 2  "District Census Handbook Udaipur, Village and Town Wise Primary Census Abstract Part XII-B". Census2011.co.in. 2011. สืบค้นเมื่อ 2011-09-30.
2. 1 2  Jain, Kailash Chand (1972). *Ancient Cities and Towns of Rajasthan, A Study of Culture and Civilization*. Motilal Banarsidass. pp. 213–219.
3. ↑  Bhattacharya, A.N. (2000). *Human Geography of Mewar*. Himanshu Publications. ISBN 9788186231906.

พิกัดภูมิศาสตร์: 23°27′23″N 75°24′47″E﻿ / ﻿23.4564°N 75.4131°E﻿ / 23.4564; 75.4131
**กษัตริย์วัลเดมาร์ อัทแทร์ดักยึดเมืองวีสบีเพื่อเรียกค่าไถ่ ค.ศ. 1361** (สวีดิช: Valdemar Atterdag brandskattar Visby) เป็นจิตรกรรมประวัติศาสตร์ ภาพวาดสีน้ำมัน โดยจิตรกรภาพประวัติศาสตร์ คาร์ล กุสตาฟ เฮลควิสท์ (1851-1890)

ภาพวาดแสดงให้เห็นถึงพระเจ้าวัลเดมาร์ที่ 4 แห่งเดนมาร์ก หรือ รู้จักในพระนามว่า "วัลเดมาร์ อัทแทร์ดัก" รวบรวมทรัพย์สมบัติของผู้คนในเมืองสมัยกลางที่ชื่อว่า วีสบี เกาะเกิตลันด์ ในฤดูร้อนปีค.ศ. 1361 หลังยุทธการที่วีสบี หากชาวเมืองไม่เติมทองคำ เงิน และทรัพย์สมบัติอื่น ๆ ลงในถังเบียร์ขนาดใหญ่ทั้งสามถัง กษัตริย์วัลเดมาร์จะทรงเผาเมืองทั้งเมืองให้ราบคาบ การเก็บภาษีประเภทนี้เรียกว่าภาษีเพลิง (สวีเดน: brandkattning)

กษัตริย์วัลเดมาร์ทรงประทับอยู่ทางด้านขวา บนบัลลังก์สีแดงยกสูงเบื้องหน้าโบสถ์นักบุญแคทเทอรีน และทรงทอดพระเนตรชาวเมืองวิ่งไปเติมให้ถังเต็ม ตรงกลางภาพจะเห็นตัวละครหลักๆ เช่น นายกเทศมนตรีและครอบครัวของเขา นายกเทศมนตรีกำหมัดแน่นด้วยความโกรธ และมองดูกษัตริย์เดนมาร์ก ในขณะที่ภรรยาของเขาเงยหน้าขึ้นมองท้องฟ้ามหันหน้าสู่พระเจ้า ภรรยารับบทเหมือนพระแม่มารีย์ และเธอมีน้ำตาไหลออกมาที่หางตา 

ภาพวาดนี้วาดขึ้นที่มิวนิกในคริสต์ทศวรรษที่ 1880 ซึ่งจิตรกรอยู่ที่นั่น ประมาณครึ่งสหัสวรรษหลังจากเหตุการณ์นี้เกิดขึ้นจริงในปีค.ศ. 1361 ดังนั้นจึงมีรายละเอียดที่ไม่ถูกต้องบางประการในภาพวาดนี้ แม้ว่าคาร์ล กุสตาฟ เฮลควิสท์ จะมีความทะเยอทะยานมากโดยพยายามสร้างภาพให้ตรงกับยุคนั้นก็ตาม ดังเช่นว่า มีสุนัขพันธุ์ดัคส์ฮุนท์อยู่ทางด้านซ้ายของถังเบียร์และมีบ้านเรือนสมัยกลางอยู่เบื้องหลัง สุนัขพันธุ์ดัคส์ฮุนท์ตัวแรกมีการผสมพันธุ์ในศตวรรษที่ 16 ไม่ใช่ในศตวรรษที่ 14 ดังนั้นจึงเป็นลักษณะเกิดผิดยุคสมัย บ้านเรือนเบื้องหลังนั้นไม่เคยมีลักษณะบ้านเรือนแบบนี้ในวีสบีมาก่อน เฮลควิสท์กลับเห็นบ้านแบบนี้มากมายในตอนที่เขาเดินทางทั่วเยอรมนีตอนเหนือ ภาพของแม่ตรงกลางภาพนั้นไม่คลุมผม ซึ่งผู้หญิงที่แต่งงานแล้วในศตวรรษที่ 14 มักจะคลุมผม

ภาพ *กษัตริย์วัลเดมาร์ อัทแทร์ดักยึดเมืองวีสบีเพื่อเรียกค่าไถ่ ค.ศ. 1361* หรือ *กษัตริย์วัลเดมาร์ อัทแทร์ดักเก็บภาษีจากเมืองวีสบี ค.ศ. 1361* ได้รับรางวัลเหรียญทองในกรุงเวียนนา ออสเตรีย ในปีค.ศ. 1882 และปัจจุบันเป็นของสะสมของนัตควูนอลมือเซยึม กรุงสตอกโฮล์ม สวีเดน

ชื่อภาษาสวีเดนดั้งเดิมของภาพวาดนี้คือ "*Valdemar Atterdag brandskattar Visby den 27 juli 1361*" และมีขนาด 201 ซม. × 327 ซม. (79.2″ × 128.8″)

อ้างอิง
-------

1. ↑  *Svea Folkkalendern 1882* s. 208-09

* Rudnert, Sune (1991). *I historiemålarens verkstad: Carl Gustav Hellqvist - liv och verk*. Lund studies in art history, 1100-2859 ; 3 (ภาษาSwedish). Lund: Lund Univ. Press. ISBN 91-7966-162-9.`{{cite book}}`: CS1 maint: unrecognized language (ลิงก์)
* Rudnert, Sune (1989). *Carl Gustaf Hellqvist och hans historiemålning Valdemar Atterdag brandskattar Visby den 27 juli 1361* (ภาษาSwedish). Lund: Univ. Institutionen f. konstvetenskap.`{{cite book}}`: CS1 maint: unrecognized language (ลิงก์)
เครื่องยิงลูกระเบิดเอ็ม 79
**เครื่องยิงลูกระเบิด** หรือ **เครื่องยิงลูกระเบิดจากปืนเล็กยาว** (อังกฤษ: grenade launcher) เป็นอาวุธที่ยิงโพรเจกไทล์ลำกล้องขนาดใหญ่ มักจะเป็นวัตถุระเบิด, ควัน หรือหัวรบแก๊ส ปัจจุบัน ศัพท์โดยทั่วไปหมายถึงประเภทของอาวุธปืนที่ยิงลูกกระสุนระเบิดรวมกัน ประเภทที่พบมากที่สุดคือแบบพกพา ซึ่งเป็นอาวุธปืนประทับไหล่สำหรับรายบุคคล แม้ว่าจะมีเครื่องยิงขนาดใหญ่กว่าแจกจ่ายให้หน่วยทหารติดอาวุธในระดับที่สูงขึ้นขององค์กรโดยกองกำลังทหาร

เครื่องยิงลูกระเบิดสามารถมาในรูปแบบของอาวุธเดี่ยว (ทั้งยิงทีละนัดหรือซ้ำ) หรือเป็นสิ่งที่แนบมาติดตั้งกับอาวุธปืนหลัก ซึ่งมักจะเป็นปืนเล็กยาว ส่วนเครื่องยิงลูกระเบิดอัตโนมัติขนาดใหญ่ที่แจกจ่ายให้หน่วยทหารติดอาวุธ เช่น เอ็มเค 19 จะติดตั้งบนขาตั้งหรือยานพาหนะ

ทั้งนี้ ยานรบหุ้มเกราะบางคันยังติดตั้งเครื่องยิงลูกระเบิดแบบยิงทีละนัดเป็นการป้องกัน

ดูเพิ่ม
-------

* ปืนยิงพลุ
* อาร์พีจี (อาวุธ)

อ้างอิง
-------

1. ↑  *คู่มือศัพท์ และ คำย่อทางทหาร* (PDF). มณฑลทหารบกที่ 16. pp. 2–62.
2. ↑  "Grenade Launchers and their Ammunition: International Developments". *Small Arms Defense Journal*. เก็บจากแหล่งเดิมเมื่อ 2017-12-11.
3. ↑  "Archived copy" (PDF). เก็บ (PDF)จากแหล่งเดิมเมื่อ 2017-10-25. สืบค้นเมื่อ 2017-12-17.`{{cite web}}`: CS1 maint: archived copy as title (ลิงก์)
4. ↑
5. ↑  Stuart Casey-Maslen, Sarah Parker, Gilles Giacca *The Arms Trade Treaty: A Commentary*, Oxford University Press 2016, p. 115-116

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เครื่องยิงลูกระเบิด**

* Modern Firearms & Ammunition grenade launcher intro เก็บถาวร 2016-11-30 ที่ เวย์แบ็กแมชชีน
มุมมองด้านหน้าของวัง
**วังครรภา** (เนปาล: गर्भा दरबार; Garva Palace) เป็นโบราณสถานในชนบทของอำเภอไกลลิ ประเทศเนปาล ปัจจุบันอยู่ในสภาพทรุดโทรมและขาดการอนุรักษ์ วังครรภามีพื้นที่กว้างกว่า 10 *โรปนี*

ประวัติศาสตร์
-------------

วังครรภาสร้างขึ้นโดยขาทคา ชามเชร์ จัง บะฮาดูร์ รานา ระหว่างปี ว.ส. (วิกรมสามวัต) 1979 ถึง 1984 โดยมีการว่าจ้างช่างศิลป์จากอินเดียมาเพื่อการก่อสร้างวังนี้ วังนี้ถูกใช้งานเป็นสถานที่เก็บรวบรวมภาษีและพิพากษาคดีในเขตอำเภอไกลลิ, กาญจนปุระ และ โทตี ต่อมาวังนี้ได้สืบทอดและใช้งานต่อโดยบุตรชายของผู้ก่อสร้างวัง

หลังสิ้นสุดระบอบจักรวรรดิรานา วังถูกแปรสภาพมาใช้เป็นที่ทำการของคณะกรรมการพัฒนาหมู่บ้าน และไปรษณีย์ ในระหว่างสงครามกลางเมืองเนปาล อาคารถูกจุดไฟเผาโดยกลุ่มลัทธิเหมา และถูกทิ้งร้างในสภาพทรุดโทรมนับจากนั้น

รัฐบาลท้องถิ่นของรัฐสุนทรปัศจิมได้จัดสรรงบประมาณสำหรับการฟื้นสภาพของวัง อย่างไรก็ตามไม่พบความคืบหน้าใด ๆ ในโครงการนี้ เคยมีการเดินขบวนทั่วประเทศโดยคนท้องถิ่นเพื่อเรียกร้องการฟื้นฟูสภาพอาคารหลังนี้

สถาปัตยกรรม
-----------

วังนี้มีความสูงสามชั้น ประกอบด้วยกระจกแกะสลัก 83 บาน และประตู 53 บาน ฝาหนังภายในมีจิตรกรรมประดับ รวมถึงยังมีอุโมงค์ใช้งานเพื่อความปลอดภัย

ดูเพิ่ม
-------

* วังรานาในเนปาล
* วังโทตี

อ้างอิง
-------

1. 1 2 3  Sureis (2019-12-10). "Garva Durbar awaiting conservation". *The Himalayan Times*. สืบค้นเมื่อ 2021-02-12.
2. 1 2 3  "Historic palaces in Doti lie in dilapidated condition". สืบค้นเมื่อ 2021-02-13.
3. ↑  *Periodic District Development Plan*. District Development Committee Kailali. 2015. p. 4,25.
4. 1 2  "संरक्षणको पर्खाइमा गर्भा दरबार, सडक सञ्जालमा जोडियो". สืบค้นเมื่อ 2021-02-13.
5. 1 2  "चुरे क्षेत्रको राणाकालीन गर्भा दरबार जीर्ण बन्दै". *Nepal Samaya*. สืบค้นเมื่อ 2021-02-13.
6. ↑  "गर्भा दरबार क्षेत्र सडक सञ्जालमा | Ratopati". สืบค้นเมื่อ 2021-02-13.
7. ↑  "'गर्भा दरबार' चिनाउन साइकल यात्रा". *Setokhari*. สืบค้นเมื่อ 2021-02-13.
8. ↑  "८३ झ्याल र ५३ ढोका भएको राणाकालीन गर्भा दरबार जीर्ण". *Online Khabar*. สืบค้นเมื่อ 2021-02-13.

แม่แบบ:Coord missing
**เรย์ โอราอิส** (อังกฤษ: Rey Orais) หรือเรย์นัลโด โอราอิส นักมวยสากลชาวฟิลิปปินส์ เกิดเมื่อ 15 สิงหาคม พ.ศ. 2527 ที่เมืองมาลิตโบก จังหวัดเลย์เตใต้ ประเทศฟิลิปปินส์ สถิติการชก 25 ครั้ง ชนะ 9 (น็อค 2) เสมอ 1 แพ้ 15

ประวัติ
-------

โอราอิสขึ้นชกมวยสากลอาชีพครั้งแรกเมื่อ 29 เมษายน พ.ศ. 2543 เสมอกับ จอยเซน อาลอง ที่ ฟิลิปปินส์ จากนั้น ขึ้นชกชนะเป็นส่วนใหญ่ โดยเคยชกชนะคะแนน โจโจ้ โรดรีโก โอราอิสได้ขึ้นชิงแชมป์ครั้งแรกเมื่อ 6 กันยายน พ.ศ. 2545 โดยมาชิงแชมป์โลกเยาวชนรุ่นไลท์ฟลายเวท WBC แพ้คะแนน สาลิกาเล็ก อ.เอกรินทร์ มาชกนอกรอบ ชนะคะแนน สำราญศักดิ์ สิงห์มนัสศักดิ์ จากนั้นขึ้นชิงแชมป์โลกเยาวชนรุ่นมินิมัมเวท WBC เมื่อ 14 มีนาคม พ.ศ. 2546 แพ้คะแนน โอเล่ห์ดง ศักดิ์เสมอชัย จากนั้นมาชกแพ้น็อค ขุนศึก ลูกพระบาท ยก 1 แพ้คะแนน วิษณุ ก่อเกียรติยิม ไปชกนอกรอบที่ญี่ปุ่น ชนะน็อค มาโกโตะ มิยากิ ยก 8 และแพ้คะแนน เคน นากาจิมะ เมื่อ พ.ศ. 2547 จากนั้น ขึ้นชิงแชมป์ WBF รุ่นมินิมัมเวทที่ว่าง แพ้น็อค เบนจี้ โซรอลลา ยก 7 เมื่อ 25 กันยายน พ.ศ. 2547 

โอราอิสได้ชิงแชมป์โลกเยาวชนรุ่นมินิมัมเวท WBC กับโอเล่ห์ดงอีกครั้งเมื่อ 25 กุมภาพันธ์ พ.ศ. 2548 แต่คราวนี้เป็นฝ่ายแพ้น็อคในยกที่ 6 มาชกในไทยเมื่อ พ.ศ. 2549 แพ้คะแนน สายรุ้ง อ.สุวรรณศิลป์ แต่ก็ขึ้นชกในฟิลิปปินส์ชนะคะแนน โรแลนโด ทูยูกอน และชนะน็อค โนเอล ทูนาเกา ยก 3 จากนั้น มาชิงแชมป์ PABA รุ่นไลท์ฟลายเวทเมื่อ 16 กุมภาพันธ์ พ.ศ. 2550 แพ้น็อค เนตร ศศิประภายิม ยก 3 โดยโอราอิสถูกเนตรชกลงไปนับแปดถึง 2 ครั้งในยกที่ 2 ก่อนจะแพ้น็อคไปในที่สุด โอราอิสไปชกชนะที่ฟิลิปปินส์อีก 3 ครั้ง ก่อนจะมาชิงแชมป์ WBC เอเชียรุ่นฟลายเวทเมื่อ 21 มีนาคม พ.ศ. 2551 ปรากฏว่าเป็นฝ่ายแพ้น็อคเด่นเก้าแสน เก้าวิชิต ยก 3 จากนั้น โอราอิสก็ไม่ได้ขึ้นชกมวยอีกเลย

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกเยาวชนรุ่นไลท์ฟลายเวท WBC เมื่อ 6 กันยายน 2545 แพ้คะแนน สาริกาเล็ก อ.เอกรินทร์ ที่ รังสิต
	+ ชิงแชมป์โลกเยาวชนรุ่นมินิมัมเวท WBC เมื่อ 14 มีนาคม 2546 แพ้น็อค โอเล่ห์ดง ศักดิ์เสมอชัย ยก 5 ที่ร้อยเอ็ด
	+ ชิงแชมป์เงารุ่นมินิมัมเวท WBF แพ้น็อค เบนจี้ โซรอลลา ยก 7 ที่ ฟิลิปปินส์
	+ ชิงแชมป์โลกเยาวชนรุ่นมินิมัมเวท WBC เมื่อ 25 กุมภาพันธ์ 2548 แพ้น็อค โอเล่ห์ดง กระทิงแดงยิม ยก 6 ที่ พัทยา
	+ ชิงแชมป์ PABA รุ่นไลท์ฟลายเวทเมื่อ 16 กุมภาพันธ์ 2550 แพ้น็อค เนตร ศศิประภายิม ยก 3 ที่ ชลบุรี
	+ ชิงแชมป์ PABA รุ่นฟลายเวทเมื่อ 21 มีนาคม 2551 แพ้น็อค เด่นเก้าแสน เก้าวิชิต ยก 3 ที่ กทม.

อ้างอิง
-------

* สถิติการชก boxrec.com เก็บถาวร 2014-04-20 ที่ เวย์แบ็กแมชชีน (อังกฤษ)
**แจน ฟีลดส์** (อังกฤษ: Jan Fields) เป็นผู้บริหารธุรกิจ นักพูดและผู้สนับสนุนการพัฒนาอาชีพสตรีชาวอเมริกัน เธอยังเป็นประธานของแมคโดนัลด์สหรัฐอเมริกาอีกด้วย ในปี 2012 นิตยสารฟอบส์ ได้ยกย่องให้เธอเป็นหนึ่งในผู้หญิงที่ทรงอิทธิพลที่สุดในด้านธุรกิจ

อาชีพ
-----

ฟีลดส์เริ่มสายอาชีพของเธอในปี 1978 จากการเป็นพนักงานของร้านแมคโดนัลด์ และไต่เต้าขึ้นเรื่อย ๆ จากการบริหารร้านค้าในเครือแห่งต่าง ๆ เธอได้ทำงานในตำแหน่งประธาน รองประธานอาวุโสกองกลางของแมคโดนัลด์ รองประธานอาวุโสในอดีตภูมิภาคตะวันออกเฉียงใต้ และรองประธานระดับภูมิภาคของภูมิภาคพิตส์เบิร์ก ในปี 2006 เธอได้รับการแต่งตั้งให้ดำรงตำแหน่งรองประธานบริหารและประธานเจ้าหน้าที่ฝ่ายปฏิบัติการของแมคโดนัลด์สหรัฐฯ ต่อมาใน ค.ศ. 2010 เธอได้รับการแต่งตั้งให้ดำรงตำแหน่งประธานของแมคโดนัลด์สหรัฐฯ ซึ่งเธอมีส่วนรับผิดชอบในการดำเนินยุทธศาสตร์และผลประกอบการโดยรวมของร้านแมคโดนัลด์กว่า 14,000 แห่งทั่วสหรัฐอเมริกา

หลังจากการทำงานในบริษัทมา 34 ปี ฟีลดส์ได้ออกจากบริษัทในวันที่ 1 ธันวาคม 2012 ฟีลดส์ยังดำรงตำแหน่งคณะกรรมการบริษัท Chico's FAS, บริษัท Taubman Centers , บริษัท Welbilt และ มูลนิธิโรนัลด์ แมคโดนัลด์ เฮาส์ ก่อนหน้านี้ เธอยังเคยเป็นคณะกรรมการบริษัทมอนซานโต้ สมาชิกของ Women Corporate Director และก่อนหน้านี้เธอได้ดำรงตำแหน่งคณะกรรมการของ The Field Museum, คณะกรรมการที่ปรึกษาของ Catalyst ซึ่งเป็นองค์กรสตรีชั้นนำ และเป็นประธานคณะกรรมการของ United Cerebral Palsy

อ้างอิง
-------

1. ↑  "Jan Fields". *Forbes*. 2012-04-18. สืบค้นเมื่อ 2012-11-19.
2. ↑  "Jan Fields". AboutMcDonalds.com. คลังข้อมูลเก่าเก็บจากแหล่งเดิมเมื่อ 2012-10-20. สืบค้นเมื่อ 2012-11-19.
3. ↑  "Chico's FAS, Inc. - About Us - Board of Directors".
4. ↑  "Taubman Centers, Inc. - Investors - Board of Directors". *investors.taubman.com*. คลังข้อมูลเก่าเก็บจากแหล่งเดิมเมื่อ 2019-03-06. สืบค้นเมื่อ 2019-03-06.
5. ↑  "Welbilt Inc. - Investor Relations - Corporate Governance - Board of Directors". *ir.welbilt.com*. คลังข้อมูลเก่าเก็บจากแหล่งเดิมเมื่อ 2019-03-06. สืบค้นเมื่อ 2019-03-06.
6. ↑  "Board of Trustees". *www.rmhc.org*. คลังข้อมูลเก่าเก็บจากแหล่งเดิมเมื่อ 2013-08-26.
เนื้อหาที่ดาวน์โหลดได้ของเกมเดียโบล III

***เดียโบล III: ไรส์ออฟเดอะเนโครแมนเซอร์*** (อังกฤษ: *Diablo III: Rise of the Necromancer*) เป็นชุดเนื้อหาที่ดาวน์โหลดได้สำหรับ*เดียโบล III* ซึ่งเป็นวิดีโอเกมแอ็กชันเล่นตามบทบาท ที่มีการประกาศในงานบลิซซ์คอน ค.ศ. 2016 เกมนี้เปิดตัวในรูปแบบดิจิทัลสำหรับพีซี, แมค และเวอร์ชันเครื่องเล่นล่าสุดของ*เดียโบล III* เมื่อวันที่ 27 มิถุนายน ค.ศ. 2017 โดยรวมอยู่ใน*เดียโบล III: อีเทอร์เนิลคอลเลกชัน* สำหรับเครื่องเล่นทั้งแบบขายปลีกและแบบดิจิทัล ซึ่งชุดนี้จะเพิ่มคลาสเนโครแมนเซอร์ให้แก่*เดียโบล III*

คุณสมบัติ
---------

### คลาสเนโครแมนเซอร์

คลาสเนโครแมนเซอร์จาก*เดียโบล II* ได้รับการนำกลับมาและปรับปรุงใหม่เพื่อรวมเข้ากับ*เดียโบล III* คลาสใหม่นี้ใช้รูปแบบการเล่นที่มีการควบคุมโดยมีศูนย์กลางอยู่ที่คาถาที่ใช้เลือดและกระดูก โดยมีการเพิ่มอาวุธและชุดเกราะเพิ่มเติม รวมถึงเคียวด้ามยาวและเครื่องราง

### คอสเมติก

ชุดเนื้อหานี้เพิ่มคลังและช่องตัวละครเพิ่มเติมอีกสองช่อง พร้อมด้วยไอเทมคอสเมติกอื่น ๆ

### แพตช์ 2.6.0

*เดียโบล III: ไรส์ออฟเดอะเนโครแมนเซอร์* แพตช์ 2.6.0 นำคุณสมบัติใหม่มากมายมาสู่เกม เช่น คลาสเนโครแมนเซอร์, แชลเลนจ์ริฟส์, โซนใหม่ และค่าหัว โดยแชลเลนจ์ริฟส์เป็นโหมดเกมที่ให้ผู้เล่นได้สำรวจสิ่งใหม่ ๆ ที่ผู้เล่นคนอื่นสร้างขึ้น ซึ่งในแต่ละสัปดาห์จะมีการสร้างคลาสและดันเจียนใหม่ ผู้เล่นจะต้องจบริฟต์ให้เร็วกว่าผู้เล่นเดิมจึงจะได้รับแคชโฮราดริมพิเศษ

อ้างอิง
-------

1. ↑  "Restoring the Balance—Necromancer Overview". Blizzard Entertainment. November 4, 2016. สืบค้นเมื่อ October 10, 2017.
2. ↑  "Rise of the Necromancer Pack Arrives June 27!". Blizzard Entertainment. June 20, 2017. สืบค้นเมื่อ October 10, 2017.
3. ↑  "Diablo 3: The Eternal Collection bundles the new Necromancer class, base game, and Reaper of Souls on console". June 20, 2017.
4. 1 2  "Patch 2.6.0 Now Live". Blizzard Entertainment. June 27, 2017. สืบค้นเมื่อ October 10, 2017.

แหล่งข้อมูลอื่น
---------------

* เว็บไซต์ทางการ
ระวังสับสนกับ กระสุนตะบอง
การพุ่งเข้าใส่พร้อมกระบองระหว่างการประท้วงประชุมสุดยอดสหภาพยุโรปปี 2544 ในสวีเดน
**การพุ่งเข้าใส่พร้อมกระบอง** (อังกฤษ: baton charge) หรือ **การชาร์จด้วยกระบอง** เป็นยุทธวิธีที่ใช้การประสานกันสำหรับสลายฝูงชน ซึ่งมักใช้งานโดยตำรวจหรือทหารเพื่อตอบโต้ต่อความไม่สงบเรียบร้อย ในอนุทวีปอินเดีย แท่งไม้ไผ่ยาวเรียกว่า *ละติ* ในภาษาฮินดีและภาษาอูรดูถูกใช้สำหรับการควบคุมฝูงชนและคำว่า *lathi charge* ก็ถูกใช้ในการอธิบายในความหมายเดียวกันกับกระบอง

ยุทธวิธีนี้เป็นวิธีที่เจ้าหน้าที่ตำรวจพุ่งเข้าใส่ฝูงชนพร้อมกับกระบอง และในบางกรณีจะใช้ร่วมกับโล่ปราบจลาจล กลุ่มเจ้าหน้าที่ตำรวจจะวิ่งไปยังฝูงชนและโจมตีผู้คนด้วยกระบอง และในบางสถานการณ์จะใช้โล่ปราบจลาจลในการผลักดันฝูงชนออกจากพื้นที่นั้น การพุ่งเข้าใส่พร้อมกระบองถูกออกแบบมาเพื่อสร้างความเจ็บปวดหรือทำให้กลัวความเจ็บปวด โดยหวังว่าจะช่วยบังคับให้ผู้คนเคลื่อนที่ออกจากพื้นที่เกิดเหตุ และกระจายฝูงชนที่รวมตัวกันอยู่

อนุทวีปอินเดีย
--------------

ในอนุทวีปอินเดีย โดยเฉพาะอินเดีย, บังคลาเทศ, ปากีสถาน และศรีลังกา ใช้ไม้ไผ่ยาวหรือไม้เท้าที่เรียกว่า *ละติ (lathi)* ในการควบคุมฝูงชน กองกำลังตำรวจอินเดียบางแห่งใช้ไม้ระแนงที่มีความยาวประมาณ 1.5 เมตร (5 ฟุต) แต่ในที่อื่น ๆ ไม้ระแนงจะสั้นกว่า ซึ่งคำว่า *การพุ่งเข้าใส่พร้อมละติ (lathi charge)* ถูกใช้งานโดยสื่ออินเดียและปากีสถาน

ดูเพิ่ม
-------

* ภคัต สิงห์
* การปราบจลาจล
* สแน็ตช์สควอด
* การประท้วง
* การใช้กำลังเกินกว่าเหตุโดยตำรวจ

อ้างอิง
-------

1. ↑  "BATON CHARGE | English meaning - Cambridge Dictionary". *dictionary.cambridge.org*.`{{cite web}}`: CS1 maint: url-status (ลิงก์)
2. ↑  Police lathi charge protesters Times of India-Retrieved 29 July 2010
*พระราชินีแห่งชีบา* ภาพช่วงศตวรรษที่ 15
**พระราชินีแห่งชีบา** (อาหรับ: ملكة سبأ *Malikat Sabaʾ*, กีเอซ: ንግሥተ ሳባ *Nigista Saba*, ฮีบรู: 'מלכת שבא *Malkat Shva*) เป็นพระราชินีนาถที่ปรากฏในพระคัมภีร์ไบเบิลที่ว่าพระนางได้เสด็จไปเข้าเฝ้ากษัตริย์ซาโลมอน ซึ่งเรื่องดังกล่าวได้แพร่หลายในหมู่ชาวยิว, อาหรับ และเอธิโอเปีย และกลายเป็นตำนานที่แพร่หลายที่สุดเรื่องหนึ่งของโลกตะวันออก ตามคติชนยิวว่า พระราชินีแห่งชีบาทรงปกครองอียิปต์และเอธิโอเปียสลับกัน บ้างก็ว่าเป็นกษัตริย์บุรุษเพศปกครองอาณาจักรชีบาแถบอาระเบียใต้ (ปัจจุบันคือบริเวณประเทศเยเมน)

ในคติชนเอธิโอเปียว่า พระราชินีแห่งชีบาทรงมีสัมพันธ์สวาทกับกษัตริย์ซาโลมอน ดังปรากฏใน *เกแบรแนแกสต์* (กีเอซ: ክብረ ነገሥት, *kəbrä nägäst*) อันเป็นวรรณกรรมของเอธิโอเปีย กล่าวถึงผลจากความสัมพันธ์ดังกล่าวทำให้นางตั้งครรภ์มีพระหน่อประสูติกาลเป็นจักรพรรดิเมเนลิกที่ 1 จักรพรรดิพระองค์แรกแห่งเอธิโอเปีย

ในศิลปะ
-------

เรื่องราวของพระราชินีแห่งชีบาได้รับความนิยมในสมัยฟื้นฟูศิลปวิทยาในอิตาลี ดังปรากฏในงานศิลป์ อาทิ บานประตูของหอศีลจุ่มซันโจวันนี ผลงานของโลเรนโซ กีแบร์ตี, จิตรกรรมฝาผนังที่กัมโปซันโตโมนูเมนตาเล และห้องราฟาเอล ผลงานของเบนอซโซ กอซโซลี และในศตวรรษที่ 17 โกลด ลอแร (Claude Lorrain) ได้เขียนภาพ *การเดินทางของพระราชินีแห่งชีบา* (The Embarkation of the Queen of Sheba)

นอกจากนี้เรื่องราวของนางยังได้รับการดัดแปลงเป็นวรรณกรรม, ภาพยนตร์ และเพลง เป็นต้น

อ้างอิง
-------

1. ↑  สุทัศน์ ยกส้าน (9 กันยายน 2554). "อัศวประวัติ". *ผู้จัดการออนไลน์*. สืบค้นเมื่อ 18 เมษายน 2558. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]
2. 1 2  E. Ullendorff (1991), "BILḲĪS", *The Encyclopaedia of Islam*, vol. 2 (2nd ed.), Brill, pp. 1219–1220
3. ↑  Yosef Tobi (2007), "QUEEN OF SHEBA", *Encyclopaedia Judaica*, vol. 16 (2nd ed.), Gale, p. 765
4. ↑  "อาณาจักรโบราณแห่งแอฟริกา (ตอนที่ 2: แหล่งอารยธรรมอักซุม)". *กรมเอเชียใต้ ตะวันออกกลางและแอฟริกา กระทรวงการต่างประเทศ*. 28 พฤศจิกายน 2554. สืบค้นเมื่อ 18 เมษายน 2558. `{{cite web}}`: ตรวจสอบค่าวันที่ใน: `|accessdate=` (help)
5. ↑  Samuel Abramsky; S. David Sperling; Aaron Rothkoff; Haïm Zʾew Hirschberg; Bathja Bayer (2007), "SOLOMON", *Encyclopaedia Judaica*, vol. 18 (2nd ed.), Gale, pp. 755–763

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ พระราชินีแห่งชีบา
**คิงส์ออฟลีออน** (อังกฤษ: Kings of Leon) เป็นวงร็อกจากเทนเนสซี สหรัฐอเมริกา ที่ประกอบด้วยสมาชิกสามพี่น้องและลูกพี่ลูกน้อง ชื่อวงมาจากปู่ของพวกเขา ที่ชื่อ "ลีออน" วงประกอบไปด้วย Caleb, Matthew, Jared และ Nathan Followill ส่วนแนวดนตรีของเป็นส่วนผสมของเซาเทิร์นร็อก การาจร็อก ฮาร์ดร็อก และบลูส์

พวกเขาออกผลงานครั้งแรกคืออีพีชุด *The Holy Roller Novocaine* ในปี 2003 ซึ่ง 4 เพลงจาก 5 ต่อมาอยู่ในอัลบั้มชุดแรก *Youth and Young Manhood* และมีเพลง "California Waiting" และ "Wasted Time" นำมาทำใหม่ ต่อมาออกผลงานอัลบั้มที่ 2 ชุด *Aha Shake Heartbreak* ในสหราชอาณาจักรเมื่อเดือนตุลาคม 2004 ส่วนในสหรัฐอเมริกาเมื่อกุมภาพันธ์ 2005

อัลบั้มที่ 3 *Because of the Times* เปิดตัวที่อันดับหนึ่งในสหราชอาณาจักร และ ไอร์แลนด์ ติดอันดับ 25 ในสหรัฐอเมริกา
ผลงานอัลบั้มชุดที่ 4 *Only By The Night* อัลบั้มชุดนี้อัดที่สตูดิโอที่มีชื่อเสียง ในสตูดิโอ Blackbird ที่เมือง Nashville, Tennessee และได้ร่วมงานกับ โปรดิวเซอร์ชั้นนำอย่าง Angelo Petraglia และ Jacquire มีซิงเกิลอันดับ 1 ในสหราชอาณาจักรอย่างเพลง "Sex On Fire"

ผลงานอัลบั้ม
------------

* *Youth and Young Manhood* (2003)
* *Aha Shake Heartbreak* (2004)
* *Because of the Times* (2007)
* *Only by the Night* (2008)
* *Come Around Sundown* (2010)
* *Mechanical Bull* (2013)
* "wall" (2016)
* *When You See Yourself* (2021)
* *Can We Please Have Fun* (2024)

อ้างอิง
-------

1. ↑  Leahey, Andrew. "Kings of Leon". Allmusic. Retrieved on February 5, 2008.
2. ↑  KINGS OF LEON – ONLY BY THE NIGHT เก็บถาวร 2008-11-13 ที่ เวย์แบ็กแมชชีน sonybmg.co.th
**เจ้าฟ้าปรเมศร์** เป็นพระราชโอรสในสมเด็จพระสรรเพชญ์ที่ 9 กับกรมหลวงราชานุรักษ์ ภายหลังได้ช่วยพระเชษฐาคือ เจ้าฟ้าอภัย ทำสงครามแย่งชิงราชบัลลังก์กับกรมพระราชวังบวรสถานมงคล (สมเด็จพระเจ้าอยู่หัวบรมโกศ) ที่สุดกรมพระราชวังบวรสถานมงคลเป็นฝ่ายชนะ ทรงถูกสำเร็จโทษ

พระประวัติ
----------

เจ้าฟ้าปรเมศร์ เป็นพระราชโอรสในสมเด็จพระสรรเพชญ์ที่ 9 กับกรมหลวงราชานุรักษ์ มีพระเชษฐภคินี พระเชษฐา พระอนุชาร่วมพระมารดา 6 พระองค์ คือ

* เจ้าฟ้าหญิงเทพ
* เจ้าฟ้าหญิงประทุม
* เจ้าฟ้านเรนทร กรมขุนสุเรนทรพิทักษ์
* เจ้าฟ้าอภัย
* เจ้าฟ้าปรเมศร์
* เจ้าฟ้าชายทับ

ในขณะที่สมเด็จพระสรรเพชญ์ที่ 9 ทรงพระประชวรหนักนั้น พระองค์ตัดสินพระทัยยกราชสมบัติให้แก่เจ้าฟ้านเรนทร พระราชโอรสพระองค์ใหญ่ แต่เจ้าฟ้านเรนทรไม่รับสืบราชสมบัติเพราะเห็นว่ามีกรมพระราชวังบวรฯ ซึ่งสมควรได้สืบราชสมบัติมากกว่าจึงทรงผนวช พระเจ้าท้ายสระจึงยกราชสมบัติให้แก่เจ้าฟ้าอภัย พระราชโอรสองค์รอง ภายหลังการเสด็จสวรรคตของสมเด็จพระสรรเพชญ์ที่ 9 จึงได้เกิดการสู้รบกันระหว่างกรมพระราชวังบวรสถานมงคลกับพระราชโอรสของพระเจ้าท้ายสระคือเจ้าฟ้าอภัยและเจ้าฟ้าปรเมศร์ อันเนื่องมาจากพระเจ้าอยู่หัวบรมโกศในขณะนั้นทรงดำรงพระอิสริยยศที่กรมพระราชวังบวรสถานมงคล มีสิทธิที่จะขึ้นครองราชสมบัติสืบต่อพระเชษฐาอย่างถูกต้อง แต่เมื่อพระเจ้าท้ายสระใกล้สวรรคตกลับยกราชสมบัติให้แก่เจ้าฟ้าอภัย เป็นเหตุให้เกิดการต่อสู้แย่งชิงราชบัลลังก์จนกลายเป็นสงครามกลางเมือง กินระยะเวลาไม่ต่ำกว่า 1 ปี

คำให้การชาวกรุงเก่า ระบุว่าภายหลังเหตุการณ์สงบแล้ว กรมพระราชวังบวรสถานมงคลจึงได้ขึ้นครองราชย์เฉลิมพระนามว่า**พระมหาธรรมราชา** (แต่ในบัญชีพระนามเจ้านายว่า**พระเจ้าบรมราชา**) และสำเร็จโทษเจ้าฟ้าอภัย และ เจ้าฟ้าปรเมศร์

พงศาวลี
-------

| พงศาวลีของเจ้าฟ้าปรเมศร์ |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | 8. สมเด็จพระเพทราชา |   |
|   |
|   |   |   |   |   |   |   |   |
|
|   | 17. ท้าวศรีสัจจา (พระนมเปรม) |
|   |
|   |   |   |   |   |
|
|   | 4. สมเด็จพระเจ้าสุริเยนทราธิบดี |   |
|   |
|   |   |   |   |   |   |   |   |   |   |   |
|
|   | 18. พญาแสนหลวง |
|   |
|   |   |   |   |   |
|
|   | 9. นางกุสาวดี |   |
|   |
|   |   |   |   |   |   |   |   |
|
|
|
|
|
|   | 2. สมเด็จพระที่นั่งท้ายสระ |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 5. สมเด็จพระพันวษา |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 1. **เจ้าฟ้าปรเมศร์** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 3. กรมหลวงราชานุรักษ์ |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

อ้างอิง
-------

1. ↑  ศิลปากร, กรม. พระราชพงศาวดารฉบับพระราชหัตถเลขา เล่ม 2. พิมพ์ครั้งที่ 9. กรุงเทพฯ : สำนักวรรณกรรมและประวัติศาสตร์ กรมศิลปากร, 2542
2. ↑  *พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น*, หน้า 550
3. ↑  *พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น*, หน้า 623
***ธันเดอร์โบลต์ส*** (อังกฤษ: Thunderbolts) เป็นภาพยนตร์อเมริกันแนวซูเปอร์ฮีโร่ที่สร้างจากเรื่องของทีมธันเดอร์โบลต์สในชื่อเดียวกันของมาร์เวลคอมิกส์ ผลิตโดยมาร์เวลสตูดิโอส์และจัดจำหน่ายโดยวอลต์ดิสนีย์สตูดิโอส์โมชันพิกเชอส์ โดยจะเป็นภาพยนตร์เรื่องที่ 36 ในจักรวาลภาพยนตร์มาร์เวล (MCU) ภาพยนตร์เรื่องนี้กำกับโดย เจก ชไรเออร์ และเขียนบทโดย เอริค เพียร์สัน, อี ซอง จิน และโจอันนา คาโล และนำแสดงโดย เซบาสเตียน สแตน, ฮันนาห์ จอห์น-คาเมน, ไวแอตต์ รัสเซลล์, จูเลีย หลุยส์-เดรย์ฟัส, ฟลอเรนซ์ พิว, เดวิด ฮาร์เบอร์, โอลกา คูรีเลนโก , แฮร์ริสัน ฟอร์ด และ ลูอิส พูลแมน ในภาพยนตร์เรื่องนี้ เป็นการรวมกลุ่มต่อต้านฮีโร่เพื่อภารกิจให้กับรัฐบาล

มาร์เวลสตูดิโอส์เริ่มกล่าวถึงการจัดตั้งทีมธันเดอร์โบลต์สภายในจักรวาลภาพยนตร์มาร์เวลในปี ค.ศ. 2021 ภาพยนตร์เรื่องนี้ได้รับการเปิดเผยว่าอยู่ระหว่างการพัฒนาในเดือนมิถุนายนปี ค.ศ. 2022 โดยมีชไรเออร์และเพียร์สันมาร่วมงานด้วย นักแสดงหลักของภาพยนตร์เรื่องนี้ได้รับการเปิดเผยในเดือนกันยายน ตามด้วยการคัดเลือกนักแสดงเพิ่มเติมจนถึงต้นปี ค.ศ. 2023 อีเข้าร่วมเพื่อเขียนบทภาพยนตร์เรื่องนี้ใหม่ภายในเดือนมีนาคม ค.ศ. 2023 ซึ่งเป็นหนึ่งในครีเอทีฟหลายคนที่กลับมาร่วมงานกับชไรเออร์จากหลังจากซีรีส์ของเน็ตฟลิกซ์เรื่อง *บีฟ* การผลิตมีความล่าช้าเนื่องจากข้อพิพาทด้านแรงงานในฮอลลีวูด ค.ศ. 2023 ทำให้นักแสดงบางคนออกจากโครงการและถูกแทนที่โดยคาโลในต้นปี ค.ศ. 2024 การถ่ายทำเริ่มในเดือนกุมภาพันธ์ ค.ศ. 2024 จนถึงเดือนกรกฎาคมที่ ไตรลิธ สตูดิโอและสตูดิโอแอตแลนตาเมโทรใน เมืองแอตแลนตา มลรัฐจอร์เจีย รวมถึงในยูทาห์และนิวยอร์กด้วย

*ธันเดอร์โบลต์ส* มีกำหนดเข้าฉายในสหรัฐวันที่ 2 พฤษภาคม ค.ศ. 2025 ซึ่งเป็นภาพยนตร์เรื่องสุดท้ายของเฟส 5 ของจักรวาลภาพยนตร์มาร์เวล

อ้างอิง
-------

แหล่งข้อมูลอื่น
---------------

* **ไม่พบ URL โปรดระบุ URL ที่นี่หรือเพิ่ม URL ในวิกิสนเทศ** at Marvel.com
* *ธันเดอร์โบลต์ส* ที่อินเทอร์เน็ตมูวีเดตาเบส
**รัฐมนตรีว่าการทบวงทหารอากาศสหรัฐ** (ำไม่มี Cซี อี โอ อาานแปล ตรงตัว น้อ ท่านทูตเอามันเลย ไทยอัเงินกู้ บัตรย่อ **SecAF**, หรือ **SAF/OS**)) ตำแหน่งเจ้าหน้าที่รัฐฝ่ายการเมือง เป็นผู้บังคับบัญชาและหัวหน้าเจ้าพนักงานในทบวงทหารอากาศสหรัฐ ซึ่งเป็นพลเรือนที่ประธานาธิบดีสหรัฐแต่งตั้งโดยความยินยอมและเห็นชอบโดยวุฒิสภาสหรัฐ รมว.ทบวงทหารอากาศฯ ขึ้นตรงต่อรัฐมนตรีว่าการกระทรวงกลาโหมสหรัฐและ/หรือรัฐมนตรีช่วยว่าการกระทรวงกลาโหมสหรัฐ โดยมีอำนาจหน้าที่ตามกฎหมายที่สามารถบริหารกิจการต่างๆภายในทบวงทหารอากาศ

ผู้ที่ซึ่งดำรงตำแหน่งรัฐมนตรีว่าการทบวง มีผู้ช่วยในการปฏิบัติงานที่มีศักดิ์อาวุโสภายในกระทบวงกองทัพอากาศ คือ ปลัดดทบวงทหารอากาศซึ่งเป็นผู้ช่วยฝ่ายพลเรือน และเสนาธิการทหารอากาศซึ่งเป็นผู้ช่วยฝ่ายทหาร

รัฐมนตรีว่าการทบวงทหารอากาศคนแรกคือ **สจวต ไซมิงตัน** ซึ่งสาบานตนเมื่อวันที่ 18 กันยายน 1947 เมื่อตอนมีการปฏิรูปกองทัพอากาศทหารบกสหรัฐ ให้เปลี่ยนสถานะเป็นทบวงที่เป็นอิสระจากกระทรวงกลาโหมและดำเนินกิจการของตนเอง ตามรัฐบัญญัติความมั่นคงแห่งชาติ

หน้าที่ความรับผิดชอบ
--------------------

รัฐมนตรีว่าการทบวงทหารอากาศ เป็นผู้บังคับบัญชาและหัวหน้าเจ้าพนักงานของกองทัพอากาศสหรัฐ คล้ายคลึงกับประธานเจ้าหน้าที่บริหารของบริษัท  ไม่ว่าจะเป็นเจ้าที่สำนักงานใหญ่ที่วอชิงตัน หรือหน่วยงานซึ่งประกอบได้ด้วยหน่วยงานต่างๆทั้งหมดของกองทัพอากาศสหรัฐ และ กองกำลังพิทักษ์มาตุภูมิฝ่ายการทัพอากาศ

ความรับผิดชอบพิเศษของรัฐมนตรีว่าการทบวงทหารอากาศ ได้รับการระบุไว้ในหัวข้อ 10 มาตรา 8013 (b) ของ กฎหมายสหรัฐอเมริกา รวมไปถึง: การสรรหาบุคลากร, การจัดระเบียบกองทัพ, การสนับสนุนกองทัพ, งานด้านยุทธภัณฑ์ (รวมไปถึงการวิจัยและพัฒนา), การฝึกฝนกำลังพล, งานบริการประชาชน, การสั่งระดมพล, การสั่งเลิกพล, การบริหาร(รวมไปถึงการบำรุงขวัญกำลังใจและด้านสวัสดิการ), การบำรุงรักษา, งานก่อสร้างและซ่อมแซมของกองทัพ, การก่อสร้างและบำรุงรักษาใดๆที่ซึ่งเกี่ยวกับอาคาร สถานที่ สิ่งสาธารณูปโภค ที่กองทัพได้มีซึ่งกรรมสิทธิ์ในการครอบครองอยู่ในทรัพย์สินนั้นๆ จำเป็นต้องดำเนินการรับผิดชอบอย่างเฉพาะเจาะจงตามที่กฎหมายระบุไว้

โดยอำนาจรัฐมนตรีว่าการกระทรวงกลาโหมสหรัฐ รัฐมนตรีว่าการทบวงทหารอากาศสามารถแต่งตั้งนายทหารผู้หนึ่งผู้ใดให้มาปฏิบัติหน้าที่ได้ให้ทำหน้าที่ตามที่ระบุในประมวลกฎหมายสหรัฐหัวข้อ 10 มาตรา 8013 (b) ไปยังกองบัญชาการสั่งการทหาร เพื่อให้ปฏิบัติหน้าที่ภารกิจตามที่ได้รับมอบหมายได้ หากหน่วยของกองทัพอากาศได้รับมอบหมายให้เป็นผู้บัญชาการรบ รัฐมนตรีว่าการกระทรวงกลาโหมเท่านั้นที่มีอำนาจสั่งการ

อ้างอิง
-------

1. ↑  10 USC 8013 (a)
2. ↑  10 USC 8013 (a)-(b)
3. ↑  10 USC 101 (a)(8)
4. ↑  10 USC 8013 (b)
5. ↑  10 USC 162 (a)
**มหาวิทยาลัยเทคโนโลยีกวางตุ้ง** (**GDUT**; จีนตัวย่อ: 广东工业大学; จีนตัวเต็ม: 廣東工業大學; พินอิน: *Guǎngdōng Gōngyè Dàxué*) เป็นมหาวิทยาลัยของมณฑลกวางตุ้ง โดยมีประวัติความเป็นมาร่วม 50 ปี มีการเรียนหลายระดับในหลักสูตรวิศวกรรมศาสตร์ วิทยาศาสตร์และเทคโนโลยี การบริหาร ศิลปศาสตร์ และกฎหมาย ตั้งแต่ปริญญาตรี ปริญญาโท ไปจนถึงปริญญาเอกส่วนกลางของมหาวิทยาลัยตั้งอยู่ที่ 729 ถ.ตงเฟิงตะวันออก เมืองกวางเจา มณฑลกวางตุ้ง ประเทศจีน มหาวิทยาลัยแบ่งออกเป็น 4 เขต ครอบคลุมพื้นที่ทั้งสิ้น 234.73 เฮกเตอร์ โดยเป็นพื้นที่ของอาคารเรียน 1,611,000ตารางเมตร มีคณาจารย์ทั้งสิ้น 2,198 คน มีนักศึกษาจีนและนักศึกษาต่างชาติรวมทั้งสิ้น 46,000 คนโดยแบ่งการเรียนการสอนออกเป็น 52 วิชาเอกสำหรับนักศึกษาปริญญาตรี (ในจำนวนนี้มี 51 โปรแกรมที่เป็นพื้นฐานสำหรับการศึกษาต่อในระดับปริญญาโท) 2โปรแกรมระดับสูงและ 11 โปรแกรมทั่วไปสำหรับนักศึกษาปริญญาเอก 1 สถานีสำหรับผู้สำเร็จปริญญาเอกทำการค้นคว้าวิจัย มหาวิทยาลัยเทคโนโลยีกวางตุ้งมีงบประมาณ 367 ล้านหยวนสำหรับอุปกรณ์และเครื่องมือประกอบการเรียนการสอนและการศึกษาวิจัย ในช่วงไม่กี่ปีที่ผ่านมามีนักศึกษาต่างชาติเข้ามาศึกษาเป็นจำนวนมาก
**วัดท่าเกวียน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 19 ไร่ 2 งาน 22 ตารางวา มีธรณีสงฆ์ จำนวน 2 แปลง เนื้อที่ 51 ไร่ 1 งาน 40 ตารางวา

วัดท่าเกวียนตั้งวัดเมื่อ พ.ศ. 2368 เป็นวัดที่สร้างโดยเกษตรกร เนื่องจากในสมัยนั้น ชาวบ้านได้นำผลผลิตทางการเกษตรออกจากป่าโดยใช้เกวียนบรรทุกมาลงเรือเพื่อลำเลียงไปขายยังกรุงเทพมหานคร บริเวณที่สร้างวัดเป็นพื้นที่ราบ จึงเป็นที่พักเกวียน ในบางครั้งไม่สามารถ ขนลงเรือได้ทันก็ต้องนอนพักแรมในบริเวณนี้ เห็นว่าไม่สะดวกจึงคิดจะสร้างวัดขึ้น ในช่วงแรกได้สร้างกุฏิ เสนาสนะต่าง ๆ ขึ้น วัดได้รับพระราชทานวิสุงคามสีมาเมื่อวันที่ 16 มกราคม พ.ศ. 2518 เขตวิสุงคามสีมา กว้าง 16 เมตร ยาว 30 เมตร ด้านการศึกษา ทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2475 โรงเรียนพระปริยัติธรรมแผนกบาลี เปิดสอนเมื่อ พ.ศ. 2500 โรงเรียนพระปริยัติธรรมแผนกสามัญเปิดสอนเมื่อ พ.ศ. 2475 และศูนย์ศึกษาพระพุทธศาสนาวันอาทิตย์ เปิดสอนเมื่อพ.ศ. 2520

อาคารเสนาสนะที่สำคัญ ได้แก่ อุโบสถ กว้าง 14 เมตร ยาว 30 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก กุฏิสงฆ์จำนวน 13 หลัง เป็นอาคารไม้ 4 หลัง ครึ่งตึกครึ่งไม้ 2 หลัง และตึก 7 หลัง ศาลาการเปรียญ กว้าง 13 เมตร ยาว 41 เมตร สร้างเมื่อ พ.ศ. 2495 เป็นอาคารครึ่งตึกครึ่งไม้ 2 ชั้น ศาลาบำเพ็ญกุศล จำนวน 3 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 2 หลัง

รายนามเจ้าอาวาส
---------------

* พระอธิการทองแดง
* พระอดุลสารมุนี (จันทร์ จนฺทวโร ป.ธ.6) พ.ศ. 2512
* พระครูพิทักษ์เขมากร (ประสงค์ เขมงฺกโร ป.ธ.4) พ.ศ. 2512–2541
* พระมงคลสารมุนี (ณัฏฐวุฒิ เขมสิริ ป.ธ.4) พ.ศ. 2542
* พระครูสุตวรญาณ (ประเสริฐ ป.ธ.3) พ.ศ. 2560

อ้างอิง
-------

1. ↑  "วัดท่าเกวียน". พระสังฆาธิการ.
2. ↑  "เครือข่ายที่ประสานกิจกรรมและจัดกิจกรรมทีวัด". กศน.ตำบลพนมสารคาม. คลังข้อมูลเก่าเก็บจากแหล่งเดิมเมื่อ 2022-10-18. สืบค้นเมื่อ 2022-10-18.
***อนุสาวรีย์มาตุภูมิ*** (ยูเครน: Батьківщина-Мати, อักษรโรมัน: *Batkivshchýna-Máty*, แปลตรงตัว 'อนุสาวรีย์ปิตุภูมิ') เป็นรูปปั้นอนุสาวรีย์ในเคียฟ ประเทศยูเครน ส่วนหนึ่งของพิพิธภัณฑ์ประวัติศาสตร์ยูเครนในสงครามโลกครั้งที่สอง

ประติมากรรมเหล็กกล้ากันสนิมนี้มีความสูง 62 m (203 ft) ตั้งอยู่บนอาคารหลักของพิพิธภัณฑ์ ความสูงรวมทั้งโครงสร้างอยู่ที่ 102 m (335 ft) รวมฐาน และมีน้ำหนัก 560 ตัน ดาบในมือขวาของรูปปั่นนี้มีความยาว 16 m (52 ft) น้ำหนัก 9 ตัน ส่วนในมือซ้ายชูโล่ขนาด 13 คูณ[*convert: %s*]%s ซึ่งเดิมทีประดับตราค้อนเคียวของสหภาพโซเวียต ประติมากรรมนี้เป็นผลงานออกแบบของเยฟเกนี วูเชติช โดยได้รูปแบบมรจากจิตรกรชาวยูเครน นีนา ดานือเลโก (Nina Danyleiko)
 หลังวูเตวิชเสียชีวิตในปี 1974 โครงการนี้ได้ วาซิล บอรอได มาสานต่อ โดยมีนางแบบเป็นประติมากรชาวยูเครน ฮาลือนา กัลเชงโก (Halyna Kalchenko) ลูกสาวของนายกรัฐมนตรียูเครน นีกีฟอร์ คัลเชงโก

ในวันที่ 30 กรกฎาคม 2023 ได้เริ่มต้นมีความพยายามในการนำเอาตราประจำรัฐโซเวียตออก และแทนที่ด้วยตราประจำชาติของยูเครน ตรือซุบ

โถงที่ระลึกของพิพิธภัณฑ์ซึ่งตั้งอยู่เป็นฐานของอนุสรณ์นี้จัดแสดงป้ายหินอ่อนจารึกชื่อของทหารกว่า 11,600 ชื่อ และคนงานกว่า 200 ชื่อ ที่ทำงานในแนวหน้าของสงครามและได้รับแต่งตั้งยศวีรชนแห่งสหภาพโซเวียต กับวีรชนแห่งแรงงานสังคมนิยม บนยอดเขาเบื้องล่างมีจัดแสดงดอกไม้พื้นถิ่น ส่วนดาบของอนุสาวรีย์นั้นถูกตัดให้สั้นลงจากขนาดเดิมเพื่อไม่ให้มีความยาวมากไปกว่ากางเขนของอารามเปเชิร์สก์ลาวรา

อ้างอิง
-------

1. ↑  "Kirilenko Museum of the Great Patriotic War renamed". PDA Pravda. สืบค้นเมื่อ 2016-09-09. (Google translate)
2. 1 2  "Це потрібно відчути" [This needs to be experienced]. *Olevsk city portal* (ภาษายูเครน). 28 October 2010. คลังข้อมูลเก่าเก็บจากแหล่งเดิมเมื่อ 2017-12-18. สืบค้นเมื่อ 13 April 2022.
3. ↑  "Народне малярство Ніни Данилейко" [National artistry of Nina Danyleiko]. *Ivan Honchar Museum* (ภาษายูเครน). 24 May 2013. คลังข้อมูลเก่าเก็บจากแหล่งเดิมเมื่อ 16 August 2021. สืบค้นเมื่อ 13 April 2022.
4. ↑  Borysenko, M. (22 August 2008). "Ніна Данилейко народила шестеро дітей" [Nina Danyleiko gave birth to six children]. *Gazeta* (ภาษายูเครน). สืบค้นเมื่อ 13 April 2022.
5. ↑  *Vox Pop: Ukrainians On Changing Symbols On Iconic Kyiv Statue* (ภาษาอังกฤษ), 2023-07-28, สืบค้นเมื่อ 2023-07-30
6. ↑  *Visegrand 24*, 2023-07-31
7. ↑  "Motherland Monument". *Ukrainian State Museum of the Great Patriotic War of 1941-1945*. คลังข้อมูลเก่าเก็บจากแหล่งเดิมเมื่อ 2015-05-04.
**ชนัญชิดา รุ่งเพชรรัตน์** (เกิด 29 กุมภาพันธ์ พ.ศ. 2535) ชื่อเล่น **บลอสซั่ม** ชื่ออื่น **บลอสซั่ม เดอะเฟซ** เป็นนักเเสดงเเละนางเเบบชาวไทย เจ้าของตำเเหน่งรองชนะเลิศอันดับหนึ่ง มิสทิฟฟานี่ยูนิเวิร์ส ปี 2013

ประวัติ
-------

ชนัญชิดา รุ่งเพชรรัตน์ ชื่อเล่น บลอสซั่ม (เกิดวันที่ 29 กุมภาพันธ์ พ.ศ 2535) เป็นนักเเสดงเเละนางเเบบชาวไทย เป็นสาวประเภทสอง เกิดที่จังหวัดกรุงเทพมหานคร จบการศึกษา บัณฑิตเกียรตินิยมอันดับ 2 จากคณะเทคโนโลยีสารสนเทศและการสื่อสาร มหาวิทยาลัยศิลปากร

วงการบันเทิง
------------

ชนัญชิดา เริ่มเข้าสู่วงการบันเทิงจากการประกวด มิสทิฟฟานี่ยูนิเวิร์ส ปี 2013 ได้รับตำเเหน่งรองชนะเลิศอันดับที่หนึ่ง เเละได้รับรางวัลตำเเหน่ง Miss Silky Sexy Skin ต่อมาในปีพ.ศ 2558 ชนัญชิดาได้รับโอกาสเเสดงภาพยนตร์เรื่องเเรกของประเทศเยอรมัน คือเรื่อง Herr Lenz reist in denFrühling เเละถ่ายเเบบนิตยสาร

ในปี พ.ศ.2560 ชนัญชิดาได้เข้าร่วมเเข่งขันในรายการ เดอะเฟซไทยแลนด์ ซีซัน 3 โดยได้ผ่านเข้ารอบ 15 คนสุดท้าย เป็นลูกทีมของเมนเทอร์ น้ำทิพย์ จงรัชตวิบูลย์ ไม่ผ่านเข้ารอบ 4 คนสุดท้าย

ผลงาน
-----

### ภาพยนตร์

| ปี | เรื่อง | รับบท |
| --- | --- | --- |
| 2558 | *Herr Lenz reist in den Frühling* | โชค |
|

อ้างอิง
-------

1. ↑  [ประวัติ บลอสซั่ม The Face หรือ บลอสซั่ม ชนัญชิดา]
2. ↑  เป่าปากดัง! เห็นยัง บลอสซั่ม สาวสองผู้เข้าประกวด the face 3 ขาวสวยอึม
3. ↑  สวยเเละเรียนเก่งระดับเกียรตินิยม! บลอสซั่ม ชนัญชิดา สาวเทียม The face Thailand
4. ↑  [สาวไม่เเพ้สาวเเท้ บลอสซั่ม ชนัญชิดา the face 3
สำหรับความหมายอื่น ดูที่ เขาชนไก่ (แก้ความกำกวม)

ภาพการฝึกของ นศท. ปี 3 ปีการศึกษา 2561 ถ่ายในการฝึกเดือนกุมภาพันธ์ 2562
**ค่ายฝึกเขาชนไก่** เป็นสถานที่ฝึกภาคสนามของนักศึกษาวิชาทหาร สังกัดหน่วยบัญชาการรักษาดินแดน กองทัพบกไทย มีชื่อตามเขาชนไก่ ค่ายฝึกเขาชนไก่ตั้งอยู่ตำบลลาดหญ้า อำเภอเมืองกาญจนบุรี จังหวัดกาญจนบุรี บนทางหลวงแผ่นดินหมายเลข 3199 (กาญจนบุรี–เขื่อนศรีนครินทร์) อยู่ห่างจากกรุงเทพมหานครประมาณ 150 กิโลเมตร ในเวลาที่ไม่มีการฝึกจะเปิดเป็นค่ายฝึกสำหรับประชาชนทั่วไปมีกิจกรรมเช่น การโดดหอสูง การยิงปืน การไต่เชือกข้ามลำน้ำ ชมพื้นที่สำคัญทางประวัติศาสตร์ โดยในช่วงเดือนมกราคมถึงมีนาคมของทุกปีจะเป็นค่ายฝึกนักศึกษาวิชาทหาร ค่ายฝึกเขาชนไก่ได้เปิดให้นักท่องเที่ยวเข้าชมได้ตั้งแต่เดือนมีนาคม 2543[]

การฝึกนักศึกษาวิชาทหาร
----------------------

ส่วนหนึ่งของการฝึกภาคสนามที่เขาชนไก่ ถ่ายในการฝึกเดือนกุมภาพันธ์ 2562
ค่ายฝึกเขาชนไก่เป็นสถานที่ฝึกภาคสนามของนักศึกษาวิชาทหารชั้นปีที่ 2 และ 3 ที่สังกัดโรงเรียนรักษาดินแดน ศูนย์การนักศึกษาวิชาทหาร, ศูนย์การฝึกนักศึกษาวิชาทหาร มณฑลทหารบกที่ 110 และหน่วยฝึกนักศึกษาวิชาทหาร มณฑลทหารบกที่ 16, 17 และเป็นสถานที่ฝึกภาคสนามสำหรับนักศึกษาวิชาทหารชั้นปีที่ 4 และ 5 จากทุกศูนย์ทั่วประเทศ โดยศูนย์ฝึกส่วนภูมิภาคจะดำเนินการเดินทางไป-กลับจากเชาชนไก่ มาตั้งแต่ปี พ.ศ. 2516 จนถึงปัจจุบัน

สถานีการฝึก ได้แก่ การทดสอบกำลังใจกระโดดหอสูง 34 ฟุต การฝึกยิงปืนในป่า การฝึกปีนหน้าผากลางแจ้ง การฝึกหมู่ปืนเล็กในการเข้าตี การฝึกดำรงชีพในป่า การฝึกไต่หน้าผาและลงทางดิ่ง การฝึกป้องกันและบรรเทาสาธารณภัย การฝึกการช่วยฟื้นคืนชีพและการช่วยเหลือผู้ที่มีการอุดกั้นทางเดินหายใจ และการฝึกยิงปืนฉับพลัน ฯลฯ

วัฒนธรรมสมัยนิยม
----------------

ในปี พ.ศ. 2549 มีภาพยนตร์ที่มีเนื้อหาเกี่ยวกับนักศึกษาวิชาทหาร และการฝึกที่เขาชนไก่ ชื่อเรื่อง *เขาชนไก่* นำแสดงโดย วศิษฏ์ ผ่องโสภา ในปี พ.ศ. 2558 มี ภาพยนตร์ตลกและผี ที่มีเนื้อหาเกี่ยวกับนักศึกษาวิชาทหารที่เจอกับผีครูฝึกสุดโหด ชื่อเรื่อง *รด. เขาชนผีที่เขาชนไก่* นำแสดงโดย สมชาย เข็มกลัด, นรินทร์โชติ วชิรธรนิยมกุล และ วีรดิษฐ์ ศรีมาลัย

อ้างอิง
-------

1. ↑
2. ↑  "'รด. เด็กไทยผมเกรียน' ปีนหน้าผา กระโดดหอสูง ใช้ชีวิตในป่า ตามหลักสูตรวิชาทหารที่เขาชนไก่". เดอะสแตนดาร์ด.
3. ↑
4. ↑  รด.เขาชนผีที่เขาชนไก่
**คร็อก-เมอซีเยอ** (ฝรั่งเศส: *croque-monsieur*) คือแซนด์วิชไส้เนยแข็งและแฮมที่นำไปอบในเตาอบหรือนาบบนกระทะให้ผิวกรอบและเป็นสีน้ำตาล (มักจะทาซอสเบชาแมลหรือโรยเนยแข็งขูดบนขนมปังอีกชั้นหนึ่งก่อนอบ โดยปกติใช้เนยเอ็มเมินทาลหรือกรูว์แยร์เป็นส่วนผสม) คร็อก-เมอซีเยอแบบที่เสิร์ฟโดยมีไข่ดาวหรือไข่ดาวน้ำวางอยู่ข้างบนสุดจะเรียกว่า "คร็อก-มาดาม" (*croque-madame*) ซึ่งในพื้นที่บางส่วนของนอร์ม็องดีเรียกว่า "ครอกาเชอวาล" (*croque-à-cheval*)

ชื่อ "คร็อก-เมอซีเยอ" มาจากคำกริยา *croquer* (แปลว่า "เคี้ยวกร้วม ๆ") ประสมกับคำนาม *monsieur* (แปลว่า "นาย" หรือ "คุณ" ที่เป็นคำนำหน้าชื่อบุคคลชาย) อาหารชนิดนี้มีต้นกำเนิดจากอาหารว่างที่เสิร์ฟในร้านเครื่องดื่มและบาร์ของประเทศฝรั่งเศส โดยปรากฏเป็นครั้งแรก (เท่าที่สืบค้นได้) ในรายการอาหารของร้านกาแฟในกรุงปารีสเมื่อปี ค.ศ. 1910

อ้างอิง
-------

1. ↑  *Dictionnaire général pour la maîtrise de la langue française, la culture classique et contemporaine*. Paris: Larousse. 1993. p. 405. ISBN 2-03-320300-X. OCLC 29916226.
2. ↑  Montagné, Prosper (1961). *Larousse Gastronomique*. New York City: Crown Publishing Group. ISBN 0-517-50333-6. OCLC 413918. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
หน้านี้เป็นชื่อบุคคลจีน นามสกุลคือ *เฉา*
หลุมฝังศพของ เฉาเสิ่น
**เฉาเสิ่น** (จีน: 曹參, อังกฤษ: Cao Shen) (เสียชีวิต 190 ปีก่อนคริสตกาล) ชื่อรอง **จิ่งปั๋ว** (จีน: 敬伯) เป็น อัครมหาเสนาบดี ของ ราชวงศ์ฮั่นตะวันตก ของจีน เขาเข้าร่วมใน สงครามฉู่-ฮั่น กับฝั่งของ หลิวปัง (จักรพรรดิฮั่นไท่จู่) และมีผลงานอย่างมากถึงการสถาปนาราชวงศ์ฮั่น

ชีวิตช่วงต้น
------------

เฉาเสิ่นมาจาก เทศมณฑลเพ่ย์ ปัจจุบันตั้งอยู่ใน มณฑลเจียงซู และเขารับราชการเป็นผู้คุมนักโทษในช่วงต้น เขาเป็นเพื่อนสนิทของ หลิวปัง ครั้งหนึ่ง หลิว ปัง ได้รับมอบหมายให้พานักโทษบางคนไปยัง ภูเขาหลี่ เพื่อเป็นกรรมกรแต่นักโทษบางคนหลบหนีไปได้และหลิวถูกบังคับให้ต้องหลบหนี เขาหลบหนีไปพร้อมกับผู้ติดตามของเขาบน ภูเขาหม่างต้าน (หย่งเฉิง มณฑลเหอหนาน ในปัจจุบัน) และติดต่อแบบลับ ๆ กับ เฉาเสิ่น และ เซียว เหอ ใน 209 ปีก่อนคริสตกาล หลังจาก การจลาจลต้าเจ๋อเซียง ปะทุขึ้น นายอำเภอเพ่ย์ถือว่าเป็นการกบฏต่อราชวงศ์ฉิน ดังนั้นเขาจึงฟังคำแนะนำของ เฉาเสิ่น และ เซียว เหอ ที่ให้เชิญหลิวปังกลับมาสนับสนุนเขา อย่างไรก็ตาม นายอำเภอเปลี่ยนใจในภายหลังและปฏิเสธ หลิว ปัง ไม่ให้เข้าเมือง เขากังวลว่า เซียว เหอ และ เฉาเสิ่น อาจเปิดประตูเมืองให้หลิวปัง เขาจึงวางแผนจะประหารพวกเขา แต่เซียวและเฉาสามารถหลบหนีและเข้าร่วมกับหลิว ชาวเมืองกบฏต่อนายอำเภอและฆ่าเขา และอนุญาตให้ หลิว ปัง และคนของเขาเข้าสู่เมือง หลิว ปัง สร้างกองทัพกบฏของเขาขึ้นในอำเภอเพ่ย์ และเฉาเสิ่นเป็นที่ปรึกษาคนหนึ่งของเขา

อ้างอิง
-------
สำหรับเขตในนครฉางชา มณฑลหูหนาน ดูที่ เขตฝูหรง

**ฝูหรง** (จีน: 芙蓉; พินอิน: *Fúróng*) เป็นเมืองในอำเภอหย่งชุ่น จังหวัดเซียงซี มณฑลหูหนาน เมืองฝูหรงได้รับการประชาสัมพันธ์ในชื่อ **เมืองโบราณฝูหรง** เป็นสถานที่ท่องเที่ยวในแถบภูเขาทางตะวันตกเฉียงเหนือของมณฑลหูหนาน ราวกึ่งกลางระหว่างอำเภอเฟิ่งหวงและนครจางเจียเจี้ยที่เป็นจุดหมายท่องเที่ยวยอดนิยม เมืองฝูหรงมีชื่อเสียงในด้านความสวยงามของทัศนียภาพ ตั้งอยู่บนหน้าผาเหนือน้ำตกที่ตกลงสู่แม่น้ำโหย่ว

เมืองฝูหรงเดิมรู้จักในชื่อ**หวางชุน** (จีน: 王村; พินอิน: *Wáng Cūn*) แต่เปลี่ยนชื่อใหม่เป็นฝูหรงตามความสำเร็จของภาพยนตร์ชื่อดังในปี พ.ศ. 2529 เรื่อง *ฝูหรงเจิ้น* (Hibiscus Town) ชาวถู่เจียเป็นผู้อยู่อาศัยดั้งเดิมของเมืองหวางชุน เมืองฝูหรงในปัจจุบันประกอบด้วยชาวถู่เจียและชาวจีนฮั่นอาศัยอยู่ร่วมกัน

เมืองฝูหรงตั้งอยู่บนทางรถไฟความเร็วสูงจางเจียเจี้ย-จี๋โฉ่ว-หฺวายฮฺว่าที่เปิดในช่วงปลายปี พ.ศ. 2564

มุมมองทางอากาศของเมืองฝูหรง

อ้างอิง
-------

1. ↑  "Fúróng Zhèn". *City Population*. สืบค้นเมื่อ 26 July 2017.
2. ↑  *China Highway Atlas*. Beijing, China: China Communications Press. 2014. ISBN 9787114060656.
**น้ำตกสิรินธร** ตั้งอยู่ในเขตรักษาพันธุ์สัตว์ป่าฮาลา-บาลา ต.โล๊ะจูด อ.แว้ง จ.นราธิวาส นอกจากเป็นแหล่งท่องเที่ยวแห่งหนึ่งของจังหวัดนราธิวาสแล้ว ยังมีแหล่งน้ำศักดิ์สิทธิ์เพื่อทำน้ำพระพุทธมนต์ศักดิ์สิทธิ์อีกด้วย

น้ำตกสิรินธร

ลักษณะและความเป็นมา
-------------------

น้ำตกสิรินธร มีลักษณะที่ต่างจากน้ำตกทั่วไป เพราะสายน้ำไม่ได้ไหลตกจากผาสูงโดยตรง แต่ลักษณะเป็นธารน้ำที่ไหลไล่ระดับลงมาจากแนวป่าสูง มีแอ่งน้ำเป็นช่วง ๆ และมีลานหินกว้าง เดิมชื่อ "ลาตอยือรา" ซึ่งแปลว่า "น้ำตกต้นไทร"

เมื่อวันที่ 5 กันยายน 2525 สมเด็จพระเทพรัตนราชสุดาฯ สยามบรมราชกุมารี ทรงเสด็จเยี่ยม และพระราชทานนามน้ำตกแห่งนี้เป็น น้ำตกสิรินธร

นอกจากนี้โดยรอบน้ำตกสิรินธรยังมีโครงการสำรวจและรวบรวมพันธุ์ไม้ดอกไม้ประดับของป่าภาคใต้ ในสมเด็จพระเทพรัตนราชสุดาฯ สยามบรมราชกุมารี อีกด้วย

น้ำตกสิรินธร เปิดให้เข้าชมเวลา 08.30-16.00 น.

ความสำคัญ
---------

แอ่งน้ำที่น้ำตกสิรินธร ถูกเลือกเป็นน้ำอภิเษกพระราชพิธีบรมราชาภิเษก พระเจ้าอยู่หัวรัชกาลที่ 10 ซึ่งเป็นแหล่งที่ 2 ของจังหวัดนราธิวาส (แหล่งที่ 1 คือ บ่อน้ำคลองน้ำแบ่ง บ้านกูจำ หมู่ที่ 3 ต.ไพรวัน อ.ตากใบ)

ก่อนหน้านี้ แหล่งน้ำศักดิ์สิทธิ์ บริเวณน้ำตกสิรินธร ถูกใช้ในการทำน้ำพระพุทธมนต์ศักดิ์สิทธิ์ทูลเกล้าฯ ถวายในพระราชพิธีมหามงคลเฉลิมพระชนมพรรษา 6 รอบ พระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อ พ.ศ. 2542 และ ใช้ในพิธีเสกน้ำพระพุทธมนต์ศักดิ์สิทธิ์ เพื่อทูลเกล้าฯ ถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 อีกด้วย

อ้างอิง
-------

1. ↑  "น้ำตกสิรินธร | CBT Thailand". *cbt*.
2. ↑  ""นราธิวาส"ซ้อมพิธีการตักน้ำจากแหล่งศักดิ์สิทธิ์ 2 แห่ง". *posttoday*. 2019-03-26.
3. ↑  soranong (2014-12-23). "น้ำตกสิริธร เดิมชื่อว่า "ลาตอยือรา"". *น้ำตกสิรินธร* (ภาษาอังกฤษ).
4. ↑
5. ↑  "น้ำตกสิรินธร". *thai.tourismthailand.org* (ภาษาอังกฤษ).
6. ↑
สำหรับมัธยฐานในทางเรขาคณิต ดูที่ เส้นมัธยฐาน
การหามัธยฐานในชุดข้อมูลที่มีจำนวนข้อมูลเป็นจำนวนคี่หรือคู่
ในทฤษฎีความน่าจะเป็นและสถิติศาสตร์ **มัธยฐาน** (อังกฤษ: median) คือการวัดแนวโน้มสู่ส่วนกลางชนิดหนึ่ง ที่ใช้อธิบายจำนวนหนึ่งจำนวนที่แบ่งข้อมูลตัวอย่าง หรือประชากร หรือการแจกแจงความน่าจะเป็น ออกเป็นครึ่งส่วนบนกับครึ่งส่วนล่าง มัธยฐานของรายการข้อมูลขนาดจำกัด สามารถหาได้โดยการเรียงลำดับข้อมูลจากน้อยไปมาก (หรือมากไปน้อยก็ได้) แล้วถือเอาตัวเลขที่อยู่ตรงกลางเป็นค่ามัธยฐาน ถ้าหากจำนวนสิ่งที่สังเกตการณ์เป็นจำนวนคู่ ทำให้ค่าที่อยู่ตรงกลางมีสองค่า ดังนั้นเรามักจะหามัชณิม (mean) ของสองจำนวนนั้นเพื่อให้ได้มัธยฐานเพียงหนึ่งเดียว

ตัวอย่าง
--------

กำหนดให้ชุดข้อมูลหนึ่งมีข้อมูลเป็น (6, 5, 6, 8, 2, 2, 3, 2, 4, 2, 7) ซึ่งมีข้อมูล 11 ตัว สามารถเรียงลำดับจากน้อยไปมากได้ (2, 2, 2, 2, 3, 4, 5, 6, 6, 7, 8) หรือมากไปน้อย (8, 7, 6, 6, 5, 4, 3, 2, 2, 2, 2) ดังนั้นเราจะได้มัธยฐานคือ 4 ซึ่งอยู่กึ่งกลางของการเรียงลำดับข้อมูล

และสำหรับชุดข้อมูล (6, 5, 6, 8, 2, 2, 3, 2, 4, 2) ซึ่งมีข้อมูล 10 ตัว สามารถเรียงลำดับจากน้อยไปมากได้ (2, 2, 2, 2, 3, 4, 5, 6, 6, 8) ค่ากึ่งกลางมีสองค่าคือ 3 และ 4 ดังนั้นจึงต้องหามัชฌิมของสองตัวนี้ ซึ่งในกรณีนี้จะใช้มัชฌิมเลขคณิต ดังนั้นมัธยฐานของข้อมูลชุดนี้เท่ากับ (3 + 4) / 2 = 3.5

มัธยฐานในการแจกแจงความน่าจะเป็น
-------------------------------

สำหรับการแจกแจงความน่าจะเป็นใดๆ บนเส้นจำนวนจริงด้วยฟังก์ชันการแจกแจงสะสม *F* โดยไม่สนใจว่าจะเป็นการแจกแจงต่อเนื่องหรือไม่ มัธยฐาน *m* คือค่าที่ทำให้อสมการนี้เป็นจริง

{\displaystyle \operatorname {P} (X\leq m)\geq {\frac {1}{2}}\leq \operatorname {P} (X\geq m)\!}
หรือ

{\displaystyle \int \_{-\infty }^{m}\mathrm {d} F(x)\geq {\frac {1}{2}}\leq \int \_{m}^{\infty }\mathrm {d} F(x)\!}
### มัธยฐานของการแจกแจงอื่น ๆ

* การแจกแจงปรกติ (normal distribution) โดยมีมัชฌิม μ และความแปรปรวน σ2 มัธยฐานจะมีค่าเท่ากับ μ ซึ่งในความเป็นจริง การแจกแจงปรกติจะมีความสัมพันธ์ว่า มัชฌิม = มัธยฐาน = ฐานนิยม
* การแจกแจงเอกรูป (uniform distribution) ในช่วง [*a*, *b*] จะได้มัธยฐานเท่ากับ (*a* + *b*) / 2 ซึ่งมีค่าเท่ากับมัชฌิม
* การแจกแจงโคชี (Cauchy distribution) โดยมีพารามิเตอร์บ่งตำแหน่ง *x*0 และพารามิเตอร์บ่งขนาด *y* มัธยฐานจะมีค่าเท่ากับ *x*0
* การแจกแจงแบบเลขชี้กำลัง (exponential distribution) โดยมีพารามิเตอร์บ่งขนาด λ จะได้มัธยฐานเท่ากับ {\displaystyle {\tfrac {1}{\lambda }}\ln(2)}
* การแจกแจงไวบุลล์ (Weibull distribution) โดยมีพารามิเตอร์บ่งรูปร่าง k และพารามิเตอร์บ่งขนาด λ มัธยฐานจะมีค่าเท่ากับ {\displaystyle {\tfrac {1}{\lambda }}[\ln(2)]^{1/k}}
**ยูเอสเอส เซาท์ดาโคตา (BB-57)** (อังกฤษ: USS South Dakota) เป็นเรือประจัญบานลำแรกในจำนวน 4 ลำของชั้นเซาท์ดาโคตาที่กองทัพเรือสหรัฐสร้างขึ้นในช่วงทศวรรษ 1930 เป็นเรือประจัญบานรุ่นแรกของสหรัฐที่ออกแบบหลังจากสนธิสัญญานาวิกวอชิงตันเริ่มเสื่อมความสำคัญลงในช่วงกลางทศวรรษที่ 1930 เรือชั้นเซาท์ดาโคตาสามารถใช้ประโยชน์จากช่องโหว่ในสนธิสัญญาที่อนุญาตให้เพิ่มขนาดปืนหลักเป็น 16 นิ้ว (406 มม.) ได้ อย่างไรก็ตาม การที่รัฐสภาไม่อนุมัติให้สร้างเรือรบขนาดใหญ่กว่าเดิม ทำให้เรือชั้นนี้ยังคงมีระวางขับน้ำใกล้เคียงกับข้อจำกัดของสนธิสัญญาที่ 35,000 ลองตัน (35,562 ตัน) การจำเป็นต้องได้รับการติดตั้งเกราะป้องกันจากปืนขนาดเดียวกับที่ติดตั้งบนเรือ บวกกับข้อจำกัดด้านระวางขับน้ำ ส่งผลให้เรือชั้นนี้มีพื้นที่ใช้สอยค่อนข้างจำกัด ปัญหานี้ทวีความรุนแรงขึ้นจากการปรับปรุงในช่วงสงคราม เพื่อเสริมระบบป้องกันอากาศยานและเพิ่มจำนวนลูกเรือ

ยูเอสเอส เซาท์ดาโคตา มีบทบาทสำคัญยิ่งในสงครามโลกครั้งที่สอง ทันทีที่ประจำการในกองทัพเรือเมื่อกลางปี 1942 เรือก็ได้รับมอบหมายให้ไปเสริมกำลังฝ่ายสัมพันธมิตรในยุทธการที่กัวดัลคะแนลที่แปซิฟิกใต้ เรือประสบอุบัติเหตุชนกับแนวปะการังที่ไม่ปรากฏบนแผนที่ แต่หลังจากซ่อมแซมเสร็จเรือก็กลับสู่แนวหน้าอีกครั้ง โดยเข้าร่วมในยุทธนาวีที่ซานตาครูซในเดือนตุลาคม และยุทธการที่กัวดัลคะแนลครั้งที่สองในเดือนพฤศจิกายน ในระหว่างยุทธนาวีครั้งหลัง ความผิดปกติของระบบไฟฟ้าทำให้เรือประสบปัญหาในการโจมตีเรือรบญี่ปุ่น และกลายเป็นเป้าหมายโจมตีของเรือญี่ปุ่นหลายลำ ผลลัพธ์คือถูกโจมตีมากกว่า 20 ครั้ง ส่งผลให้โครงสร้างส่วนบนเสียหายอย่างหนัก แต่ไม่กระทบต่อความลอยตัวของเรือมากนัก เซาท์ดาโคตาเดินทางกลับสหรัฐเพื่อทำการซ่อมแซมซึ่งกินเวลานานจนถึงปี 1943 หลังจากนั้น เรือก็ถูกส่งไปสนับสนุนกองเรือโฮมของอังกฤษเป็นเวลาสั้น ๆ เพื่อภารกิจคุ้มกันขบวนเรือไปยังสหภาพโซเวียต

ในช่วงกลางปี 1943 เซาท์ดาโคตาถูกส่งกลับไปยังแปซิฟิกอีกครั้ง ซึ่งส่วนใหญ่เป็นการปฏิบัติการร่วมกับกองเรือบรรทุกเครื่องบินเร็ว โดยใช้อาวุธต่อต้านอากาศยานเพื่อป้องกัน ในภารกิจนี้ เรือได้เข้าร่วมในการทัพหมู่เกาะกิลเบิร์ตและมาร์แชลล์ในปลายปี 1943 ถึงต้นปี 1944 การทัพหมู่เกาะมาเรียนาและปาเลาในช่วงกลางปี 1944 และการทัพฟิลิปปินส์ในปลายปีนั้น ในปี 1945 เซาท์ดาโคตาได้เข้าร่วมรบในยุทธการที่อิโวะจิมะ และยุทธการที่โอกินาวะ รวมถึงโจมตีญี่ปุ่นด้วยปืนใหญ่ถึง 3 ครั้ง หลังจากสงครามโลกครั้งที่สองสิ้นสุดลงในเดือนสิงหาคม 1945 เรือได้มีส่วนร่วมในการยึดครองญี่ปุ่นเบื้องต้น ก่อนเดินทางกลับสหรัฐอเมริกาในเดือนกันยายน ต่อมา เรือถูกย้ายไปยังอู่ทหารเรือฟิลาเดลเฟียและถูกปลดประจำการเก็บรักษาในกองเรือสำรองแอตแลนติกจนถึงปี 1962 ก่อนจะถูกขายแยกชิ้นส่วน
**เรกูล่า โชว์** เป็นการ์ตูนทางช่องการ์ตูนเน็ตเวิร์ก ออกอากาศตอนแรกวันที่ 6 กันยายน พ.ศ. 2553 - ตอนสุดท้ายวันที่ 16 มกราคม พ.ศ. 2560

เรื่องราว
---------

เป็นเรื่องราวของ Mordecai กับ Rigby

ตัวละครหลัก
-----------

### Mordecai

นกบลูเจย์ ตัวละครเอกของเรื่องที่ 1 ทำงานเป็นลูกจ้างในสวน เคยมีแฟนอยู่สองชื่อ Margaret และ CJ และมีแฟนและภรรยาชื่อ Stef

### Rigby

แร็กคูน ตัวละครเอกของเรื่องที่ 2 ทำงานเป็นลูกจ้างในสวน มีน้องชายชื่อ Don มีแฟนแและภรรยาชื่อ Eileen

### Benson Dunwoody

เครื่องกัมบอล ผู้จัดการสวน เคยมีแฟนชื่อ Audrey และมีแฟนและภรรยาชื่อ Pam

### Pops/Mega Kranus

ลูกบุญธรรมของ Mr. Maellard อาศัยอยู่ในสวน มีน้องชายชื่อ Anti-Pops

### Skips

เยติ ทำงานให้สวน เคยมีแฟนชื่อ Mona

### Muscle Man

เพื่อนซี้ของ High Five Ghost ทำงานในสวน มีแฟนแและภรรยาชื่อ Starla

### High Five Ghost

ผี เพื่อนซี้ของ Muscle Man ทำงานในสวน มีน้องชายชื่อ Low Five Ghost มีแฟนแและภรรยาชื่อ Celia

ตัวละครเสริม
------------

### Thomas/Nikolai

แพะ เด็กฝึกงานของสวน

### Margaret

นกโรบินอเมริกัน แฟนคนแรกของ Mordecai

### Audrey

แฟนของ Benson Dunwoody

### Starla

แฟนและภรรยาของ Muscle Man

### Mr. Maellard

เจ้าของสวน

### CJ

มนุษย์เมฆ แฟนคนที่สองของ Mordecai

### Eileen

แฟนและภรรยาของ Rigby

ศัตรู
-----

### Anti-Pops/Malum Kranus

ศัตรูหลักในซีซันท้ายๆ และเป็นน้องชายของ Pops

### Garrett Bobby Ferguson

### Gene

ผู้จัดการสวนคู่แข่ง

### Klorgbane the Destroyer

### Susan

### Chong

ดูเพิ่ม
-------

* การ์ตูนเน็ตเวิร์ก
* การ์ตูนเน็ตเวิร์ค ประเทศไทย
* การ์ตูนเน็ตเวิร์คเอเชียตะวันออกเฉียงใต้